Obavijest roditeljima učenika 8.razreda

**Upisi u srednju školu - prijave u NISPUSŠ -** Nacionalni informacijski sustav prijava i upisa u srednje škole **Prijave i upise učenici će napraviti preko internetske stranici** [**Upisi.hr**](https://www.upisi.hr/upisi/)**.**

**Objavljene su publikacije „Prijave i upisi u srednje škole za školsku godinu 2016./2017. – Idemo u srednju!"**

Sve informacije o postupku prijava i upisa u srednje škole za školsku godinu 2016./2017. dostupne su u četiri publikacije koje su prema tipu učenika podijeljene na:  
  
[**• Prijave i upisi u srednje škole za školsku godinu 2016./2017.- Idemo u srednju!!! - redovni učenici**](https://www.upisi.hr/docs/Redovni_u%C4%8Denici_Bro%C5%A1ura_2016_2017.pdf) (za kandidate koji u tekućoj školskoj godini završavaju osnovno obrazovanje u redovitome sustavu obrazovanja u Republici Hrvatskoj)   
  
**•** [**Prijave i upisi u srednje škole za školsku godinu 2016./2017.- Idemo u srednju!!! - kandidati iz drugih obrazovnih sustava**](https://www.upisi.hr/docs/U%C4%8Denici_iz_drugih_obrazovnih_sustava_Bro%C5%A1ura_2016_2017.pdf) (za kandidate koji osnovno obrazovanje završavaju ili su završili izvan Republike Hrvatske, kandidate koji završavaju ili su završili osnovno obrazovanje u sustavu obrazovanja odraslih u Republici Hrvatskoj i za kandidate koji su osnovno obrazovanje završili u Republici Hrvatskoj prije 2016. godine)   
  
[• Prijave i upisi u srednje škole za školsku godinu 2016./2017.- Idemo u srednju!!! - učenici koji upisuju umjetničke programe i odjele za sportaše](https://www.upisi.hr/docs/Umjetni%C4%8Dki_programi_Odjeli_za_sporta%C5%A1e_Bro%C5%A1ura_2016_2017.pdf) (za kandidate koji žele upisati pripremne programe glazbene ili plesne škole ili srednju glazbenu ili plesnu školu te za kandidate koji žele upisati razredne odjele za sportaše)   
  
**•** [**Prijave i upisi u srednje škole za školsku godinu 2016./2017.- Idemo u srednju!!! - učenici s teškoćama u razvoju**](https://www.upisi.hr/docs/U%C4%8Denici_s_te%C5%A1ko%C4%87ama_Bro%C5%A1ura_2016_2017.pdf) (za kandidate s teškoćama u razvoju koji se prijavljuju preko ureda državne uprave u županiji odnosno Gradskog ureda za obrazovanje, kulturu i sport Grada Zagreba)  
  
**•** [**Primjer bodovanja za školsku godinu 2016./2017.**](https://www.upisi.hr/docs/Primjeri_bodovanja_2016-2017.pdf) (Primjeri bodovanja uspjeha kandidata iz osnovnoga obrazovanja).

**Prijave kandidata s teškoćama u razvoju**

**Kandidat s teškoćama u razvoju je kandidat koji je osnovnu školu završio prema rješenju Ureda državne uprave u županiji o primjerenome programu obrazovanja.**

**Kandidati s teškoćama u razvoju od 2. do 15. lipnja 2016. godine javljaju se Uredu državne uprave u županiji** koji će im pomoći u odabiru srednje škole koja provodi jedan od programa za koji je kandidat dobio stručno mišljenje Službe za profesionalno usmjeravanje Hrvatskoga zavoda za zapošljavanje. Tom prilikom **roditelji i kandidat iskazuju svoj odabir liste prioriteta prema programima koje je Hrvatski zavod za zapošljavanje naveo u svome stručnom mišljenju** - **roditelji će upisnom povjerenstvu ureda državne uprave** na **predviđenom obrascu** navesti obrazovne programe i srednje škole koje izvode te programe **redom kako bi željeli da ih kandidat upiše**.

**Na navedenom obrascu roditelj i kandidat mogu navesti onoliko škola koliko ih izvodi navedene programe.** Potom će upisno povjerenstvo ureda državne uprave u sustav NISpuSŠ unijeti navedene odabire za pojedine kandidate.

Nakon ovog postupka zatvorit će se mogućnost unosa odabira, a navedeni **kandidati rangiraju se na zasebnim ljestvicama poretka** na kojima se nalaze isključivo učenici s teškoćama u razvoju **temeljem ostvarenog ukupnog broja bodova** utvrđenog tijekom postupka vrednovanja, u programima obrazovanja za koje posjeduju stručno mišljenje službe za profesionalno usmjeravanje Hrvatskoga zavoda za zapošljavanje.

Također, **napominjemo da ukoliko je škola postavila bodovni prag on vrijedi i za učenike s teškoćama u razvoju.**

**Sam poredak programa na listi prioriteta** koji će roditelji i kandidat iskazati upisnome povjerenstvu ureda državne uprave **ne jamče niti osiguravaju da će se kandidat uistinu i upisati** u onaj obrazovni program koji su naveli kao svoj prvi izbor – **konačan upis ovisi i o drugim kandidatima** s teškoćama u razvoju na ljestvici i njihovom broju bodova te **broju upisnih mjesta za kandidate s teškoćama u razvoju** u pojedinome razrednome odjelu, a sukladno Državnome pedagoškome standardu srednjoškolskog sustava odgoja i obrazovanja.

**Kandidati s teškoćama u razvoju koji na ovaj način ostvare upis u srednju školu neće se moći prijavljivati za upis u druge obrazovne programe.**

Pedagoginja škole: Mirjana Bilić